text: Ulla Tørnæs stopper som minister
  22 februar 2010 kl. 22.08
  Udviklingsminister Ulla Tørnæs, der er valgt i Esbjerg, udtræder af regeringen. Det erfarer Berlingske Tidende.
  Hun har været medlem af Folketinget siden 1994 og blev første gang minister i Anders Fogh Rasmussens 2001-regering. Her var Ulla Tørnæs undervisningsminister og forblev det til 2005, hvor hun blev ny udviklingsminister.
  Ulla Tørnæs fortsætter indtil videre som medlem af Folketinget.
  